O‘zbekiston tashqi ishlar vaziri AQShga tashrif buyuradi. Bu haqda Tashqi ishlar vazirligi xabar qildi. Qayd etilishicha, 2020 yil 15-22 noyabr kunlari O‘zbekiston tashqi ishlar vaziri Abdulaziz Komilov boshchiligidagi delegatsiya Amerika Qo‘shma Shtatlariga tashrif buyuradi. Xabarda aytilishicha, delegatsiya O‘zbekiston-AQSh siyosiy maslahatlashuvlarining 8-raundida ishtirok etishni rejalashtirgan. Shuningdek, tashrif dasturidan qator ikki tomonlama uchrashuv va muzokaralar ham o‘rin olgani aytiladi.